“Uit sy oorvloed het ons almal genade op genade ontvang. God het die wet deur Moses gegee; die genade en die waarheid het deur Jesus Christus gekom.”
Die Woord van die Here sê in 2 Timoteus 3:16-17: “Die hele skrif is deur God ingegee en is nuttig tot lering, tot weerlegging, tot teregwysing, tot onderwysing in die geregtigheid, sodat die mens van God volkome kan wees, vir elke goeie werk volkome toegerus.” Daarom kan ons die Woord ten volle aanneem, want dit is ‘n betroubare woord, sewe maal gelouter, en voortgedrywe deur die Heilige Gees. Toe ons in die wêreld was, het ons die duiwel as vader gehad, die vader van die leuens, want uit sy mond kom net leuens. Daarom sê Jesus in Johannes 8:36 “As die Seun jou vrygemaak het, sal julle waarlik vry wees.”
Dawid stel sy vertroue in die Here, sy enigste ware Helper, wat hom van sonde kan bevry. Hy besef opnuut dat net in God is daar waarheid, want die aarde lê in die wieg van die vader van die leuens, naamlik Satan. In Psalm 25:3 sê Dawid: “Ja, almal wat U verwag, sal nie beskaam staan nie. Hulle sal beskaam staan wat troueloos handel sonder oorsaak.”
Dit laat my dink aan die verhaal van die seuntjie wat ‘n ooggetuie was van ‘n ongeluk wat veroorsaak is deur ‘n invloedryke dame. Met die gevolg moes die seun in die hof getuig wat hy gesien het. Die invloedryke dame daarinteen het vir haar die beste prokureur gekry om haar saak te verdedig en baie keer probeer om die seuntjie te intimideer, wat die seuntjie dan baie senuweeagtig gemaak het.
Net in hierdie paar reëls hoor ons die digter se pleidooi om die ware en egte karaktereienskappe van Christus in sy lewe te ervaar. Jesus het nie net in woorde gesê: “Julle moet julle vyande liefhê nie”, maar Hy het dit ook uitgeleef. Die Woord sê, Hy het Sy mond nie oopgemaak nie, want soos ‘n lam wat gelei was na die slagpaal het Hy sy mond nie oopgemaak nie. Aan die kruis het Hy gesê: “Vader vergeef hulle, want hulle weet nie wat hulle doen nie.”
Spreuke 25: 21-22 sê: “As jou vyand honger het, gee hom brood om te eet, en as hy dors het, gee hom water om te drink, want jy hoop gloeiende kole op sy hoof, en die Here sal jou dit vergelde.” Die wysheid wat Koning Salomo gehad het was sy tydgenote ver vooruit want reeds hier in die Ou Testament spreek hy woorde wat ingedruis het in sy tydvak waarin hy geleef het, maar dit was lyn reg met die woorde in Lukas 6:31 “En soos julle wil hê dat die mense aan julle moet doen, so moet julle ook aan hulle doen.” Daarom moet ons seën die wat ons vervloek en bid vir genade vir die wat ons beledig, en vergewe soos Christus ook ons sondes vergewe het.
“Moenie self wraak neem nie, geliefdes, maar laat dit oor aan die oordeel van God. Daar staan immers geskrywe: “Dit is My reg om te straf; Ek sal vergeld,” sê die Here.”
In die Ou Testament leer ons in die wet van ‘n oog vir ‘n oog en ‘n tand vir ‘n tand. Daarom tot vandag toe wanneer daar op Israel ‘n aanval gemaak word, slaan hulle terug. Dit was presies soos daar in die ou verbond gehandel was, maar toe Jesus kom, toe sê Hy dat as iemand jou op die een wang slaan dan moet jy die ander wang ook gee volgens Matteus 5:39.
Jesus waarsku dat die mens moet oppas vir die eie ek, wat te trots is om sy broeder wat teen hom gesondig het, te vergewe. Jesus sê: Pasop vir jouself, met ander woorde, pas op vir jou eie sienswyse, jou opinies, jou selfsugtigheid en gedagtes, wat meer belangriker is as ander mense, daarom as jou broeder teen jou gesondig het, bestraf hom, en as hy berou het, vergewe hom. Die mooiheid van die saak is, dit stop nie net daar nie, want om te vergewe moet ‘n mens ruimte in jou hart hê vir mekaar, want die word sê as hy sewe maal op ‘n dag teenoor jou gesondig het, en sewe maal op ‘n dag terugkom na jou toe met berou, dan moet jy hom vergewe.